Роден е на 1 януари 1874 година в южния македонски град Бер, тогава в Османската империя, днес в Гърция. В 1894 година завършва Военната академия в Цариград. Служи в Сирия, тогава част от Османската империя, след което се връща в Цариград и работи като преподавател във Военната академия. Сред студентите му е Мустафа Кемал, бъдещият лидер на турската революция и основател на модерна Турция. През Първата световна война се сражава в успешната за империята Галиполска операция (1915 – 1916).